Jiragen yakin Najeriya sun yi ma yan Boko Haram luguden wuta, sun konasu kurmus ▷ Legit.ng
Jiragen yakin Najeriya sun yi ma yan Boko Haram luguden wuta, sun konasu kurmus
7 months ago 3106 views by Muhammad Auwal
Daraktan watsa labaru na rundunar sojan sama, Air Commodore Ibikunle Daramola ne ya bayyana haka cikin wata sanarwa daya fitar a ranar Laraba, 11 ga watan Disamba, inda yace tuni sabon salon yakin ya fara samar da sakamakon da ake bukata.
KU KARANTA; Sanatoci sun yi tutsu ga takwarorinsu dake kokarin tsige shugaban majalisar dattawa
“A ranar farko da muka kaddamar da salon, jiragen yakinmu sun yi ma mayakan Boko Haram ruwan wuta ta yadda da dama daga cikinsu suka kone kurmus tare da lalata sansanoninsu da babban sansanin tsare hare harensu dake Parisu, da Garin Maloma, dukkaninsu a cikin dajin Sambisa.” Inji shi.
Kamfanin dillancin labarun Najeriya, NAN, ta ruwaito kafin rundunar ta kaddamar da wadannan hare hare sai da ta gudanar da cikakken bincike, baya ga tattara sahihan bayanai dake tabbatar da taruwar yan Boko Haram a sansanonin.
“A sansanin Parisu, mun gano akalla yan ta’adda guda 30 ta hanyar amfani da jirgin leken asiri, da wannan ne muka aika jirgin yakinmu wanda ya sauke musu ruwan wuta a daidai inda suke, kuma ya tafka musu barna.” Inji shi.
A wani labarin kuma, rundunar Yansandan jahar Gombe ta yi nasarar kama wani kasurgumin mai garkuwa da mutane, matashi dan shekara 20, Yusu Umar tare da abokin ta’asarsa, Nasiru Hassan dan shekara 28.
Kaakakin Yansandan jahar, SP Mary Malum ce ta tabbatar da kama miyagun mutanen a ranar Talata, 10 ga watan Disamba yayin da take gabatar dasu ga manema labaru a babban ofishin rundunar Yansandan jahar.
Boko Haram Latest NewsHausa NewsNigeria Air Force NewsKisa
Yanzu-yanzu: Ministan Buhari ya janye takararsa ta Sanata da kotu ta ce a sake zabe